stanford-oval/wikipedia huggingface dataset:
ג'נה אייקו
הערות שוליים

1 2 3 4 5  Jhene Aiko, Billboard
↑  Top R&B/Hip-Hop Albums - Year-End, Billboard
1 2 3 4 5 6 7  Gold & Platinum, RIAA (באנגלית)
↑  Lil Uzi Vert’s ‘Eternal Atake’ Debuts at No. 1 on Billboard 200 Chart With Biggest Streaming Week Since 2018, Billboard (באנגלית)
1 2  Mark Guiducci, Jhené Aiko Premieres a Single Off Her Debut Album, Vogue (באנגלית)
↑  "Jhene Aiko: LA's R&B sailing soul talks integrity, industry, motherhood & honest music - Interview". 25 January 2012. Retrieved 25 April 2018., soulculture.com
↑  <img Class='guest_author_avatar Avatar' Style='width:20px;height:20px' Src='http://Www.gravatar.com/Avatar/D41d8cd98f00b204e9800998ecf8427e?s=80, d=mm, r=g' />Rebecca Haithcoat, Jhene Aiko Wins With the Hand She's Dealt, LA Weekly, ‏2012-11-30 (באנגלית)
↑  Jhene Aiko Performs 'Sing to Me' With Her Daughter Namiko for VH1's 'Dear Mama': Watch, Billboard (באנגלית)
↑  Jhené Aiko - Souled Out, Discogs (באנגלית)
↑  "Deutsche Black Charts". Trendcharts. Media Control. Retrieved July 10, 2014.
↑  Jhene Aiko Shines at No. 1 on Top R&B/Hip-Hop Albums, Billboard (באנגלית)
↑  Rhythmic Songs - Year-End, Billboard
↑  40 Under 40: Music's Top Young Power Players Revealed, Billboard (באנגלית)
↑  Twenty88, Billboard
↑  Chart Search, Billboard
↑  Def Jam Presents: Direct Deposit Vol. 2 by Def Jam Recordings, Genius (באנגלית)
↑  Jhené Aiko – Maniac (באנגלית), נבדק ב-2020-11-02
↑  Chart Search, Billboard
↑  Chart Search, Billboard
↑  http://www.aria.com.au/pages/SinglesAccreds2020.htm, web.archive.org, ‏2020-08-07
↑  Release group “Chilombo” by Jhené Aiko - MusicBrainz, musicbrainz.org
↑  2025 GRAMMYs: See The Full Winners & Nominees List | GRAMMY.com, grammy.com
| ג'נה אייקו |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Souled Out • Twenty88 • Trip • Chilombo |  |
| מיני-אלבומים | Sail Out |  |
| מיקסטייפים | Sailing Soul(s) |  |
| סיבובי הופעות | Enter the Void Tour • Trip (The Tour) • The Magic Hour Tour |  |
| ג'נה אייקו – סינגלים |
| --- | --- | --- |
| Sail Out | "3:16AM" • "Bed Peace" • "The Worst" |  |
| Souled Out | "To Love & Die" • "The Pressure" • "Spotless Mind" |  |
| Twenty88 | "Selfish" |  |
| Trip | "While We're Young" • "Hello Ego" • "Sativa" • "Never Call Me" |  |
| Chilombo | "Triggered (Freestyle)" • "None of Your Concern" • "P*$$Y Fairy (OTW)" • "Happiness Over Everything (H.O.E.)" • "B.S." |  |
| סינגלים אחרים | "Maniac" • "First Fuck" |  |
| השתתפות בשירים | "Beware" • "From Time" • "Post to Be" • "It's a Vibe" |  |
| --- | --- |
בקרת זהויות :  BnF: cb16945535m (data)  GND: 106250030X  ISNI: 0000 0000 3631 1151  LCCN: n2004070886  MusicBrainz: ceb3f5b7-9f1a-430f-afbe-976fdcf30482  NKC: osa2014843835  SUDOC: 251533042  VIAF: 58471401   WorldCat (עם VIAF): 58471401
דוד הנגיד (השני)

ערך זה עוסק ברבי דוד ברבי יהושע הנגיד. אם התכוונתם לאבי סבו רבי דוד ברבי אברהם הנגיד, ראו .
| --- | --- |
 לידה:  1335 ה'צ"ה קהיר, האימפריה הממלוכית
 פטירה:  אחרי 1409 אחרי ה'קס"ט קהיר, הסולטנות הממלוכית 
 מדינה:  האימפריה הממלוכית והאימפריה הטימורית.
 מקום מגורים:  קהיר, חאלב ודמשק
 תקופת הפעילות:  ?–1414 
 השתייכות:  חסידי מצרים
 תחומי עיסוק:  הלכה, פרשנות מקרא, מוסר, פילוסופיה יהודית, קבלה.
 רבותיו:  רבי יהושע הנגיד
 בני דורו:  רבי יוסף בר' אליעזר טוב עלם הספרדי
 חיבוריו:  מורה הפרישות ומדריך הפשיטות  חשיפת האמיתות העיוניות ותמצית הכוונות האמיתיות  פירוש על משנה תורה  פירוש על מורה נבוכים   מדרש יקר חכמה  כליל היופי (פירוש על התורה) פירוש על מסכת אבות פירוש התפילה
 אב:  יהושע הנגיד 
 
 תפקידים נוספים:  נגיד מצרים 
 
רבי דוד בר' יהושע הנגיד (ה'צ"ה 1335-אחרי ה'קס"ט 1409) היה נגיד הקהילות היהודיות במצרים ובסוריה, דור שישי לרמב"ם ובנו של רבי יהושע הנגיד. חיבר פרושים על המקרא, המשנה, התפילה, מורה הנבוכים ומשנה תורה, וכן ספר מוסר וספר בפילוסופיה יהודית.
קורות חייו

נולד בעיר קהיר שבמצרים (אז חלק מהאימפריה הממלוכית) בשנת ה'צ"ה (1335) לאביו רבי יהושע הנגיד שכיהן כנגיד יהודי מצרים, משרה שעברה בירושה במשפחת צאצאי הרמב"ם. ככל הנראה למד רבי דוד בישיבתו של אביו.
בשנת קט"ו (1355) נפטר רבי יהושע ורבי דוד התמנה לכהן במקומו כנגיד הקהילה היהודית במצרים והוא רק בן עשרים.
בסביבות שנת קל"ה (1375) היגר רבי דוד לחאלב שבסוריה. לא ידועה סיבת הגירתו. גם לאחר הגירתו לסוריה, המשיך רבי דוד לכהן בהנהגת הקהילה היהודית.
עדות להערצתם של בני הקהילה למנהיגם אפשר לראות בקולפון של פירוש רבי אברהם בן הרמב"ם על התורה שהועתק בעיר חלב בכ"ה שבט ה'קל"ה על ידי הסופר צדקה בר עובדיה. בקולפון נכלל שיר המהלל את רבי דוד ומביא את התארים שבהם כונה על ידי בני דורו ”אדוננו נגידנו נסיכנו\ הודנו והדרנו\ שמש זמננו\ גביר מקהלותינו\ מחמד נפשותינו\ אור עיננו\ עטרת ראשנו\ אור העולם ופלאו\ ממזרח שמש עד מבואו\ מרנו ורבנו דוד... נגיד הנגידים\ וגדול ליהודים\ מרדכי הזמן\ צנצנת המן\ חכם עם לא אלמן\ אשר סיכל בחכמתו כל ערמן\ אב המשרה\ ראש ישיבתה של תורה\ ירום הודו מעלה\ יגבה כבודו סלה”.
בתקופת מגוריו בסוריה, התגורר רבי דוד זמן מסוים גם בעיר דמשק. בזמן שהותו בדמשק הזדמן לעיר רבי יוסף בר' אליעזר טוב-עלם שעלה מטולדו שבספרד לירושלים ובגלל המצב הקשה בעיר נאלץ לעזוב את ירושלים ולעבור להתגורר באופן זמני בדמשק. רבי דוד נוכח לראות שרבי יוסף בקי מאוד בכתביו של רבי אברהם אבן עזרא וביקש ממנו לכתוב פרוש על פירושו של האבן עזרא לתורה, שחלק מהציבור התקשה בהבנתו מכיוון שהוא כתוב בלשון קצרה וברמזים. בהתחלה סירב רבי יוסף וטען שהוא לא ראוי למשימה הגדולה הזאת אך לאחר שרבי דוד הפציר בו הוא הסכים לחבר את הפרוש, כשהוא מנמק את הסכמתו בכך ש”בעבור היותו נגיד ישראל לא יכולתי למרות את פיו”.
בגניזה הקהירית נמצאה תעודה שנכתבה בקהיר בשנת 1409 ובה נזכר רבי דוד כ"נגיד הנגידים וראש ישיבתה של תורה", אך אין לדעת אם רבי דוד שב למצרים לפני תאריך השטר הזה, או שנחשב לנגיד קהילת מצרים גם בעת שבתו בסוריה.
משפחתו

אין ידיעות רבות על משפחתו. אך ידוע שהיו לו שני ילדים, ושהם נשבו על ידי צבאות האימפריה הטימורית שכבשו את סוריה בשנת 1401. יש משערים שהתחתן עם בת למשפחת דיין מחאלב, ולכן עברה ספרייתו הגדולה של רבי דוד למשפחת אשתו, הנגידים לבית דיין.
חיבוריו > מורה הפרישות ומדריך הפשיטות

ספר מוסר על פי שיטתם של חסידי מצרים. נכתב בערבית-יהודית. שמו המקורי בערבית הוא "אל-מרשד אלי אל-תפרד ואל-מרפד אלי אל-תג'רד", שתרגומו המדויק הוא: "המדריך אל ההתבודדות והמסייע להיחלצות".
כמו עוד מבני משפחתו (למשל רבי אברהם בן הרמב"ם בספרו המספיק לעובדי ה'), הסתמך רבי דוד בספרו גם על מחברים מוסלמים ולמד משיטותיהם דברים שמועילים לדבריו. הספר דומה לספר חובת הלבבות של רבינו בחיי אבן פקודה, אך בניגוד לרבינו בחיי שסידר את ספרו על פי נושאים, רבי דוד בחר לסדר את ספרו על פי ברייתא המופיעה בתלמוד הבבלי:
”אמר ר' פנחס בן יאיר: תורה מביאה לידי זהירות, זהירות מביאה לידי זריזות, זריזות מביאה לידי נקיות, נקיות מביאה לידי פרישות, פרישות מביאה לידי טהרה, טהרה מביאה לידי חסידות, חסידות מביאה לידי ענוה, ענוה מביאה לידי יראת חטא, יראת חטא מביאה לידי קדושה, קדושה מביאה לידי רוח הקודש, רוח הקודש מביאה לידי תחיית המתים”. בכך דומה החיבור לחיבורו של רבי דניאל אלאמאשטי הקודם לו, "כתאב תקוים אלדין" – ספר תיקון הדת, המסודר אף הוא לפי ברייתא זו.
בכתב היד העיקרי של הספר נשמרו 28 פרקים. הפרקים הראשונים עוסקים בבאור המושג חסידות, לאחריהם מבוארים דרכי ההגעה לחסידות והמידות שנמצאות לפניה בברייתא, ובסוף הספר מוסברים המדרגות שאליהם מגיע מי שכבר הגיע למדרגת החסידות שרבי דוד מבאר שענינם להגיע לדבקות בה' ולנבואה. בחיבור המקורי היו עוד שני פרקים, העוסקים בטהרה ובקדושה, ושריד מהם נשמר בקטע גניזה. החיבור נכתב בשתי מהדורות, ויהודה זייבלד משער ששמו המוקדם הוא "מאמר דרך החסידות".
בשנת ה'תשמ"ז נדפס הספר מתוך כתבי יד על ידי הוצאת מקיצי נרדמים, בההדרתו של יוסף ינון פנטון שגם תרגם את הספר לעברית, והוסיף מבוא נרחב על תולדותיו והגותו של רבי דוד. בשנת ה'תשפ"ג פורסם תרגום חדש של הספר, בתוספת קטעים חדשים מכתבי יד והערות, בההדרתו של יהודה זייבלד על ידי "הוצאת ספרים מאירות", ברוקלין ניו יורק.
חיבוריו > חשיפת האמיתות העיוניות ותמצית הכוונות האמיתיות

ספר פילוסופיה. נכתב בערבית-יהודית. שמו המקורי בערבית הוא "תג'ריד אל-חקאיק אל-נט'אריה ותלכ'יץ אלמקאצד אלנפסאניה".
הספר מבוסס רבות על שיטתו של הרמב"ם בספרו מורה הנבוכים, ובסוגיות מסוימות גם על ספר המספיק לעובדי ה' של בנו רבי אברהם, ועל ספר מאמר הבאר של נכדו רבי עובדיה בר' אברהם.
לפי יוסף ינון פנטון, ספר זה הוא ספר הפילוסופיה האחרון שנכתב בערבית-יהודית.
250 עמודים מהספר שרדו ב-2 כתבי יד, אך זהו רק חלק קטן מן הספר, ומשאר חלקי הספר שרדו רק קטעי גניזה של עמודים בודדים. פרק ממנו, שהדיון בו מקביל ל"מורה הפרישות", פורסם על ידי יהודה זייבלד.
חיבוריו > פירוש על משנה תורה

פירוש בערבית יהודית על ספר משנה תורה לרמב"ם. הפירוש שרד רק בחלקו, בעיקר להלכות יסודי התורה, קידוש החודש וסדר התפילות. מכך עולה שהפירוש נכתב לפחות על הספרים מדע, אהבה וזמנים. מקטע ששרד מהפירוש על הלכות קידוש החודש עולה שזמן כתיבת פירושו על הלכות אלה הייתה שנת 1387 ושהוא שהה אז בחאלב. בפירושו להלכות קידוש החודש ניכרת בקיאות בענייני אסטרונומיה.
בנוסף לפירושו על סדר ההלכות של משנה תורה לרמב"ם, כתב רבי דוד הערות בגיליון כתב יד של פירוש רבי יעקב אלאמשאטי על הלכות שבת וערובין שהיה ברשותו. פעמים רבות הערות אלו מוסבות על דברי הרמב"ם עצמו ומטרתם להביא פירושים נוספים שלא הובאו בפירושו של רבי יעקב אלאמשאטי. בליקוטים אלו מלקט רבי דוד ביאורים מפירושיהם של רבינו נתן בעל הערוך, רש"י, רבינו חננאל בן שמואל, רבי אברהם בן הרמב"ם, רבינו יהונתן מלוניל, רבי תנחום הירושלמי, רבי יהודה אלמדארי ואביו רבי יהושע הנגיד.
בשנת ה'תשפ"א הדפיס מכון בית אהרון וישראל ספר בשם "גנוזות הרמב"ם ובית מדרשו על הלכות שבת וערובין". שבו הודפס משנה תורה הלכות שבת וערובין עם פירושו של רבי יעקב אלאמשאטי ועם פירוש "קול נגידים" שמבוסס על הערות רבי דוד על פרוש ר"י אלאמשאטי בתוספת ליקוטים נוספים מבית מדרשו של הרמב"ם.
חיבוריו > פירוש על מורה נבוכים

פירוש בערבית-יהודית על ספר מורה הנבוכים של זקנו הרמב"ם. פירוש זה הוא מהפירושים הבודדים על מורה נבוכים שנכתבו בשפת המקור ועל הנוסח המקורי של הספר, בניגוד לרוב הפירושים על המורה נבוכים שנכתבו בעברית ולא על הנוסח המקורי אלא על נוסח תרגומיהם של רבי שמואל אבן תיבון ורבי יהודה אלחריזי.
ביאור זה לא שרד, ושרדו ממנו רק קטעים בודדים.
חיבוריו > מדרש יקר חכמה

דרשות בערבית יהודית על פרשות השבוע. הדרשות בחיבור זה כוללות ליקוט מפירושי "הקדמונים והאחרונים" שעובדו על ידו כדי שיהיו מובנים להמון העם. רבי דוד נהג לדרוש דרשות אלו בסמיכות לתפילת תפילת מנחה של שבת.
ככל הנראה חיבור זה לא שרד, אך שרד מדרש אחר בערבית ביהודית המיוחס לאב-סבו רבי דוד בר' אברהם הנגיד. החוקר יוסף ינון פנטון מעריך, שהמדרש המיוחס לרבי דוד הנגיד הראשון נתחבר על ידי חכם אנונימי כמה דורות לאחר רבי דוד הנגיד השני לצורך אותה מטרה (דרשה לאחר תפילת מנחה) ומכיוון שהיה בנוי באותו הסגנון של החיבור האבוד של רבי דוד, החלו האנשים לקרוא גם למדרש מאוחר זה על שמו של רבי דוד בר' יהושע הנגיד. ולאחר כמה דורות נוצר בלבול בין הסב לנינו והמדרש יוחס לרבי דוד הראשון.
חיבוריו > כליל היופי (פירוש על התורה)

פירוש בעברית על חמישה חומשי תורה.
בהקדמתו לפירוש כתב שהוא ביסס את פירושו בעיקר על מורה נבוכים של זקנו הרמב"ם, ועל פירושי רבי אברהם אבן עזרא. בעניינים דקדוקיים השתמש רבי דוד פעמים רבות בספריו של הרד"ק. לעיתים, עוסק הפירוש גם בעניינים קבליים, ולצורך כך מצטט רבי דוד את ספר הזוהר ומבארו. רבי דוד הוא מהבודדים מבין חכמי זמנו ומקומו שמצטטים את הזוהר. ספרי קבלה נוספים שמצוטטים בספר הם "ספר המשקל" של רבי משה די ליאון וספר "מגלה עמוקות" של רבי שמואל אבן-מטוט.
מהפירוש על חמישה חומשי תורה שרדו רק קטעים שמראים את הקפו הגדול של הפירוש כולו, אם אכן נכתב על כל התורה. למשל, כתב יד שמכיל רק את הפירוש על התחלת פרשת בראשית, מחזיק 115 עמודים, וקטע מפרשת וארא העוסק בשישה-עשר פסוקים (שמות ז:ה–כ), מחזיק 8 דפים.
פירוש לחציה הראשון של פרשת בשלח, החלק הנקרא בתורה בשביעי של פסח, זוהה כשייך לרבי דוד, אך סגנונו שונה מסגנון החיבור "כליל היופי", ונטען גם שזיהוי החיבור עם רבי דוד אינו מבוסס דיו.
חיבוריו > פירוש על מסכת אבות

פירוש בערבית יהודית על משניות מסכת אבות. לפני כל משנה מביא רבי דוד סיפור על התנא שמוזכר בה. נראה שהפרוש נכתב לצורך דרשות בפרשות ספירת העומר, ובכך הוא השלמה לספר "מדרש יקר חכמה". מהפירוש שרדו רק כמה דפים שהתגלו בגניזה הקהירית.
חיבוריו > פירוש התפילה

פירוש בערבית-יהודית. מסודר בעיקרו על פי נוסח התפילה של הרמב"ם, אבל מפרש גם קטעים שאינם בסידור הרמב"ם אבל מופיעים בנוסח ארם צובה. נכתב כחלק מהפירוש הנ"ל למשנה תורה, ומכיל הפניות פנימיות לחלקים אחרים של פירוש זה.
תוכן הפירוש מבוסס על כתבי הרמב"ם ובית מדרשו, וכן על מובאות מהזוהר והמקובלים (בדומה לפירושו כליל היופי על התורה). בפירוש זה השתמרו חלקים מספר המספיק לעובדי ה' שלא היו ידועים עד היום. בנוסף השתמרו בפירוש זה קטע מפירושו של רבי חננאל בן שמואל על ההפטרות וקטע מפירושו של רבי תנחום הירושלמי על ספר משלי.
חיבור זה שרד בשני כתבי יד שלמים מחלב ובעוד כמה קטעי גניזה. הפירוש תורגם לעברית מתוך כתבי היד על ידי הרב יחיאל יהודה זייבלד, חלק ממנו נדפס בכתב העת "בית אהרון וישראל", והוא ראה אור בשלמותו על ידי מכון על ידי "המכון העולמי להדפסת ספרי הרמב"ם", ברוקלין ניו יורק, בחודש טבת תשפ"ד.
לקריאה נוספת

מורה הפרישוּת ומדריך הפשיטוּת לר' דוד בן יהושע הנגיד, יוסף ינון פנטון (מהדיר), הוצאת מקיצי נרדמים, ירושלים, תשמ"ז.
ג'ק וייט

ערך זה עוסק במוזיקאי אמריקאי. אם התכוונתם לאיש קולנוע יהודי-אמריקאי, ראו .
| --- | --- |

בהופעה של דה דד וות'ר באוטווה, יולי 2009
 לידה:  9 ביולי 1975 (בן 49) דטרויט, מישיגן, ארצות הברית
 שם לידה:  ג'ון אנתוני גיליס
 מוקד פעילות:  ארצות הברית 
 תקופת הפעילות:  מ-1990
 מקום לימודים:  אוניברסיטת ויין, התיכון הטכני של קאס 
 עיסוק:  מוזיקאי, רב נגן, זמר-יוצר, מפיק מוזיקלי
 סוגה:  רוק, רוק אלטרנטיבי, בלוז רוק, פאנק בלוז, גראז' רוק, אינדי רוק, בלוגראס
 סוג קול:  טנור 
 שפה מועדפת:  אנגלית 
 כלי נגינה:  זמרה, גיטרה, קלידים, בס, תופים, מרימבה, מנדולינה, קסילופון
 חברת תקליטים:  אקס-אל רקורדינגס, סירד מן רקורדס 
 שיתופי פעולה בולטים:  הווייט סטרייפס, The Raconteurs, ‏דה דד וות'ר
 בן או בת זוג:  מג וייט (21 בספטמבר 1996–20 במרץ 2000) Karen Elson (2005–2013) Olivia Jean (8 באפריל 2022–?)  רנה זלווגר (2002–2004) 
 פרסים והוקרה:  פרס גראמי להופעת רוק (2015) 
 jackwhiteiii.com
 פרופיל ב-IMDb
 
ג'ון אנתוני גיליס (באנגלית: John Anthony Gillis; נולד ב-9 ביולי 1975) הידוע בשם הבמה ג'ק וייט הוא מוזיקאי ומפיק מוזיקלי אמריקני. הוא נודע במיוחד כגיטריסט, קלידן וסולן להקת הווייט סטרייפס, עד להתפרקותם בפברואר 2011.
בשנת 2003 וייט דורג במקום ה-70 ברשימת הגיטריסטים הטובים ביותר בכל הזמנים במגזין רולינג סטון. הצלחתו בקרב הקהל ובקרב מבקרי המוזיקה איפשרה לו לקחת חלק בשיתופי פעולה עצמאיים עם אומנים אחרים, ביניהם גם בק, הרולינג סטונז, ג'ף בק, אלישה קיז, בוב דילן, ביונסה ולורטה לין, איתה יצר את האלבום Van Lear Rose. וייט שותף בשתי להקות נוספות: להקת הרוק The Raconteurs, אותה הקים בשנת 2005, ולהקתו השלישית The Dead Weather, שהוקמה ב-2009. ב-2012 הוציא אלבום סולו ראשון בשם "Blunderbuss".
נעוריו ותחילת דרכו

ג'ון אנתוני גיליס, ממוצא פולני וסקוטי, הוא בנם של טרזה וגורמן גיליס, הקטן מבין עשרת ילדיהם (שישה אחים, שלוש אחיות). הוא נולד למשפחה קתולית שהתגוררה בשכונה למעמד הבינוני בדטרויט, מישיגן. אביו ואמו עבדו אצל הבישוף, בתפקיד איש תחזוקה וכמזכירה, בהתאמה. בסופו של דבר הפך וייט לעוזר בכנסייה, מה שהביא לו תפקיד בסרט "The Rosary Murders"‏ (1987), שצולם בעיקר בדרום-מערב דטרויט. כילד הוא העריץ מוזיקה קלאסית, ולמד מוזיקה בתיכון היוקרתי "קס טכניקל" בדטרויט.
בגיל שש החל וייט לנגן (בתופים). כנער מתבגר הוא נהג להאזין לבלוז ולרוק משנות השישים, שהשפיעו עליו לאחר מכן בוייט סטרייפס. ביו האומנים המועדפים עליו בתחום הוא מנה את סאן האוס, ואת בליינד וילי מקטל. הוא וחבר הילדות שלו, דומיניק סצ'יטה, נפגשו בסופי שבוע בעליית הגג של וייט כדי להקשיב למוזיקה, והקליטו גרסאות כיסוי על קלטות שמע. ג'ק וייט תואר באותה תקופה כ"ילד עם שיער קצר ופלטה לשיניים". בראיונות רבים אמר וייט שהשיר "Grinnin' In Your Face" (סאן האוס) הוא השיר האהוב עליו בכל הזמנים.
ב-2005, אמר וייט למייק וולאס בתוכנית 60 דקות, שהחיים שלו יכלו להיות שונים לגמרי. "התקבלתי למדרשה בוויסקונסין, ועמדתי להפוך לכומר, אבל ברגע האחרון חשבתי, 'אני פשוט אלך לבית ספר ציבורי... בדיוק השגתי מגבר חדש בחדר השינה שלי, ולא חשבתי שיותר לי לקחת אותו איתי."
בגיל 15, החל וייט בתקופת חניכות של שלוש שנים אצל בריאן מולדון, רפד שהיה מכר של משפחתו. וייט הודה בהמשך למולדון שהכיר לו את ז'אנר הפאנק ודחף אותו לנגן איתו בלהקה: "הוא היה מתופף... אז הנחתי שאצטרף אליו בגיטרה." השניים הקליטו אלבום, "Makers of High Grade Suites", תחת השם "The Upholsterers" ("הרפדים"). מאוחר יותר פתח וייט עסק עצמאי בשם Third Man Upholstery. הסלוגן של העסק היה "Your Furniture's Not Dead" ("הריהוט שלך לא מת"), והוא אופיין בצבעים שחור וצהוב ― כולל מכונית מסחרית צהובה, מדים שחורים־צהובים, ולוח מודעות צהוב. למרות שלא חסרו לקוחות, וייט טוען שהעסק לא היה רווחי, בגלל חוסר תשומת הלב שלו לכסף, ושיטותיו הבלתי מקצועיות, שכללו מילוי חשבונות בעפרונות צבעוניים וכתיבת שירה בתוך הרהיטים. זמן קצר לאחר מכן הופיע וייט בהופעתו המקצועית הראשונה — כמתופף להקת Goober & the Peas מדטרויט. הוא הופיע גם לבדו, וניגן עם להקות מקומיות אחרות.
קריירה > הווייט סטרייפס

וייט הקים את הוייט סטרייפס ב-1997, יחד עם מג וייט. הלהקה החלה את דרכה המקצועית כחלק מסצנת הגראג' רוק המחתרתית במישיגן, ונגנה עם להקות כגון Bantam Rooster, ‏The Dirtbombs,‏ The Paybacks,‏ Rocket 455 ואחרות. בשנת 1998 חתם הצמד על חוזה הקלטות עם "Italy Records" חברת הקלטות מקומית עצמאית שנוהלה על ידי דייב ביואיק. את אלבום הבכורה שלה, The White Stripes, הוציאה הלהקה לאור ב-1999, ובשנה שלאחר מכן את אלבומה De Stijl. האלבום הגיע בסופו של דבר אל המקום ה-38 במצעד בילבורד לאלבומים עצמאיים, כשהלהקה החלה לצבור פופולריות.
בשנת 2001 הוציאה הלהקה לאור את אלבומה White Blood Cells. צליל הגראג' רוק המופשט של האלבום זכה לביקורות משבחות רבות בכל רחבי העולם, והפך את הוייט סטרייפס לאחת הלהקות המהוללות ביותר בשנת 2002. בשנת 2003 יצא לאור אלבומם Elephant, שזכה להצלחה הן בביקורות מוזיקליות, והן בשוק המסחרי. Allmusic כתבו על האלבום שהוא "נשמע יותר עצבני, יותר פרנואידי ויותר מדהים מקודמו... אפל יותר וקשה יותר לעיכול מ-White Blood Cells"‏ הסינגל הראשון מתוך האלבום, "Seven Nation Army", הוא המצליח ביותר של הלהקה.
אלבומם החמישי, Get Behind Me Satan, הוקלט בביתו של וייט, וסימן שינוי בכיוון המוזיקלי של הצמד: הוא כלל מלודיות מבוססות פסנתר, ניסויים במרימבה, ונגינת קצב מצד וייט. בשנת 2007 יצא לאור האלבום Icky Thump, שנכנס במצעד האלבומים הבריטי היישר אל המקום הראשוןופתח במקום השני במצעד Billboard 200. הצליל באלבום כלל יותר השפעות של פאנק, גראג' רוק ובלוז מקודמיו. לקראת סוף שנת 2007 הכריזה הלהקה על ביטול 18 הופעות, בגלל הפרעות החרדה החמורות של מג וייט.
בקיץ 2009 חשף וייט את תוכניותיו להוציא לאור אלבום שביעי, אך תוכניתו לא יצאה אל הפועל. בפברואר אותה שנה הופיעו הוייט סטרייפס לראשונה מאז ההכרזה על הפרעות החרדה של מג (2007), בתוכנית הלילה של קונאן או'בריין. סרט דוקומנטרי בשם "The White Stripes: Under Great White Northern Lights", שסקר את סיבוב ההופעות של הלהקה בקנדה, הופיע בפסטיבל הסרטים הבינלאומי בטורונטו בשנת 2009. סיבוב ההופעות המתועד, שנערך בשנת 2007, כלל הופעה אחת לפחות לכל מחוז או טריטוריה בקנדה.
ביולי 2007, נרשם הצמד בדפי ההיסטוריה כשהופיע בהופעה הקצרה ביותר אי פעם: הם ניגנו תו אחד בלבד, בסנט ג'ונס, ניופאונדלנד. בליל אותו יום הם הופיעו הופעה מלאה ב-Mile One Centre בעיר התחתית.
ב-2 בפברואר 2011, התפרסמה בדף הבית של whitestripes.com הודעה על כך שהלהקה החליטה להתפרק. וייט ציין שהפירוק לא קרה בגלל בעיות בריאותיות או חילוקי דעות יצירתיים, אלא בגלל "שלל סיבות".
בפברואר 2019 דווח כי ג'ק וייט צורף לרשימת מלחיני השיר TOY ויקבל חלק מהתמלוגים, בעקבות הטענה על דמיון בין הפזמון של השיר TOY ללחן של הלהיט "Seven Nation Army" של הווייט סטרייפס ותלונתה של חברת יוניברסל רקורדס על הפרת זכויות יוצרים.
קריירה > The Raconteurs

ב-2005 הקים וייט, יחד עם ברנדן בנסון, ג'ק לורנס ופטריק קילר, את "The Raconteurs". מקור הלהקה בשיר 'Steady, As She Goes' שכתבו וייט ובנסון, שהביא לרצונם ליצור להקה משותפת. הלהקה נוסדה בדטרויט במהלך 2005, וביתר השנה הקליטה תחת אילוצי זמן. אלבום הבכורה שלה, "Broken Boy Soldiers" הוקלט בביתו של בנסון בדטרויט. כחלק ממסע רחב היקף לקידום האלבום, הלהקה שימשה מופע חימום ב-8 הופעות של בוב דילן. אלבומה השני, "Consolers of the Lonely", והסינגל הראשון מתוכו, "Salute Your Solution", הושקו ב-2008. האלבום זכה במועמדות בפרסי גראמי.
קריירה > The Dead Weather

בתחילת 2009 הקים ג'ק וייט להקה חדשה, דה דד וות'ר, בשיתוף עם סולנית הקילס, אליסון מוסהארט. וייט שימש בהרכב זה כזמר ומתופף, ויחד עם בסיסט "The Raconteurs" ג'ק לורנס וקלידן וגיטריסט קווינס אוף דה סטון אייג' דין פרטיטה הושלם ההרכב. במרץ 2009 הציגה הלהקה מספר שירים מאלבום הבכורה שלהם "Horehound", שיצא לאור ביולי 2009 בחברת ההקלטות העצמאית של וייט, Third Man Records. אלבומם החדש, "Sea of Cowards", יצא לאור גם הוא ב-Third Man Records, במאי 2010.
קריירה > קרירה עצמאית

ב-2 באוגוסט 2024 שחרר וייט אלבום בשם No Name, שבו הוא חוזר אל סגנון הרוקנרול של הוייט סטרייפס, עם גיטרה ותופים בלבד. סיבוב הופעות נועד לקדם את האלבום ויתקיים ברחבי צפון אמריקה במהלך פברואר, אפריל ומאי 2025.
עמדות והתבטאויות

באוגוסט 2024, וייט איים לתבוע את הקמפיין של נשיא ארצות הברית לשעבר דונלד טראמפ בעקבות השימוש בשיר "Seven Nation Army" בפוסטים לקידום הקמפיין. וייט פרסם צילום מסך של חשבון ה-X של מרגו מרטין, סגנית מנהלת התקשורת של טראמפ, שבו הועלה וידאו, שמאוחר יותר נמחק, של טראמפ הולך לצלילי השיר של הווייט סטרייפס. וייט הודיע כי ישנה תביעה משפטית בנוגע לעניין, והוסיף "אל תחשבו אפילו להשתמש במוזיקה שלי, פשיסטים". וייט הביע כעס גם כלפי טראמפ על פגיעה במוניטין של יוצאי צבא ארצות הברית בביקורו בבית הקברות הלאומי בארלינגטון. המקרה של וייט הוא חלק מרצף של איומי תביעה מצד אמנים שונים נגד קמפיין טראמפ על שימוש בלתי מורשה במוזיקה שלהם, וכולל גם את יוניברסל מיוזיק שתבעו על השימוש בשירים של אבבא, כמו גם סלין דיון ופו פייטרס שדחו את השימוש בשיריהם באירועים של טראמפ.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום הרוק הטוב ביותר | No Name | מועמדות |  |
הערות שוליים

↑  100 Greatest Guitarists.‏ רולינג סטון, 18 בספטמבר 2003
↑  For The Record.‏ MTV,‏ 30 באוגוסט 2002
↑  The Dead Weather.‏ idiomag,‏ 21 ביולי 2009
↑  Jack White Reveals He Almost Chose Religion Over Music.‏ Spinner,‏ 24 בינואר 2011
↑  Roots, childhood fantasies spark cross-Canada White Stripes tour.‏ CBC.ca,‏ 2 במאי 2007
↑  Jack White's Many Sides.‏ ג'סיקה מיסנר, Relevant
1 2  פריק, דייוויד (8 בספטמבר 2005),‏ "White on White". רולינג סטון. (982):66-72
1 2  סוליבאן, דניס (2004),‏ "Sweethearts of the Blues".‏ Google Print
↑  ג'סיקה נונס, Jack White on Cass Tech: 'It does hurt to see your high school boarded up like that'. ‏mlive.com, ‏ 26 ביולי 2010
↑  It Might Get Loud,‏ (2009)‏, Sony Picture Classics.
↑  סטף ורייטר, (2006)‏"The White Stripes Biography". ‏NotableBiographies.com
↑  וולאס, מייק (2005). "Choosing Music Over Religion"‏CBS News
↑  וייט, ג'ק. ראיון בסרט It Might Get Loud,‏ (2009)‏, Sony Picture Classics.
↑  דה לה מנזנה, טוביאס (2003).‏ "Jack White: Your Furniture Is Not Dead"‏. The Believer
↑  הנדיסייד, כריס. "The White Stripes: Biography". ‏AllMusic.com.‏ מאי 2008
↑  "Motor City Is Burning".‏ trakMARX.com. אורכב ב-22 בנובמבר 2006.
↑  פריקל, דייוויד (25 במרץ 2003)‏"Elephant: White Stripes – Review".‏רולינג סטון.
↑  "The White Stripes: Elephant (2003): Reviews".‏ metacritic.com.
↑  "BPI" ‏ British Phonographic Industry.
↑  RIAA‏Recording Industry Association of America.
↑  פארס, הית'ר. "Elephant – Review"‏. Allmusic
↑  "The White Stripes – Icky Thump global chart positions and trajectories". ‏acharts.us. יוני 2007
↑  "The White Stripes cancel UK tour".‏ חדשות BBC.‏ 13 בספטמבר 2007
↑  "And on that note, the White Stripes tour is over". חדשות CBS.‏ 17 ביולי 2007
↑  "White Stripes have finally split, band members tell fans". הגארדיאן. 2 בפברואר 2011.
↑  שגיא בן נון‏, Toy מועתק? סולן ה"ווייט סטרייפס" יקבל 50 אחוז מתמלוגי השיר, באתר וואלה, 7 בפברואר 2019
↑  איום תביעה של יוניברסל: TOY של נטע ברזילי הועתק מהווייט סטרייפס, באתר כלכליסט, 3 ביולי 2018
↑   בן שלו, החדש של ג'ק וייט הוא מכונית מרוץ וינטג' שהוחזרה לכביש, באתר הארץ, 6 באוגוסט 2024
↑  Jack White announces 2025 North American tour, Consequence, ‏2024-11-14 (באנגלית)
↑  Thania Garcia, Jack White Threatens to Sue Trump Campaign Over Use of ‘Seven Nation Army’: ‘Don’t Even Think About Using My Music You Fascists’, Variety, ‏2024-08-29 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987007349390705171  PLWABN: 9810541561105606  BNE: XX4987829  BnF: cb14145585h (data)  GND: 135408083  ISNI: 0000 0003 6851 9661  LCCN: no2004009008  MusicBrainz: 3ae2fb37-8a23-429d-9920-bac811c4fc22  NKC: jo2004249946  NTA: 354922351  SELIBR: 201025  SNAC: w6z61f8x  SUDOC: 157648192  VIAF: 100321554   WorldCat (עם VIAF): 100321554 
הוייט סטרייפס בפסטיבל O2 Wireless בלונדון (2007)
ברנדן בנסון וג'יק וייט בהופעה בסטוקהולם, שוודיה